**Minuta: 02 august 2023**

Tema: **Ordonanță a Guvernului privind modificarea și completarea Legii nr. 249/2020 privind prevenţia şi depistarea precoce a diabetului**

În data de 02 august 2023 a avut loc o ședință publică de dezbatere a proiectului mai sus menționat, organizată de Ministerul Sănătății în sistem de videoconferință.

Din partea Ministerului Sănătății au participat:

- domnul secretar de stat Adriana Pistol;

- doamna secretar general adjunct Mihaela Bardoș;

- doamna director Ioana Popinceanu - Direcția programe de sănătate publică;

- doamna Carmen Ungureanu - consilier personal al doamnei secretar de stat Adriana Pistol;

- doamna Roxana Radu - Cana Națională de Asigurări de Sănătate;

- doamna Elisabeth Brumă - Cana Națională de Asigurări de Sănătate;

- Daniela Mihăilescu, consilier – Biroul avizare interministerială, Ministerul Sănătății.

Pentru participarea la ședința publică desfășurată online s-au înscris 24 de persoane conform listei.

|  |  |  |
| --- | --- | --- |
| **Nr.crt** | **Nume și prenume** | **Instituție/companie** |
| 1.  | Dumitru Daniel |  |
| 2.  | Ana Maria Pascu |  |
| 3. | Bogdan Guță |  |
| 4. | Catalina Grama | UCB Pharma Romania |
| 5. | Viorel Vacaru | UCB Pharma Romania |
| 6. | Dragos Ungureanu |  |
| 7. | Giorgiana Ichim | redactor sef DC Medical |
| 8. | Raluca Constantin  | IQlex Consulting |
| 9. | Andreea Păun | Oana Păun Novo Nordisk România |
| 10. | Av. Tudor Nacev | GNP Guia Naghi si Asociatii |
| 11. | Dana Constantinescu | Servier |
| 12. | Prof. univ.dr. Gabriela Radulian | Președinte, Societatea Română de Diabet, Nutriție și Boli Metabolice |
| 13. | Luiza Bălăceanu | Forumul Român de Diabet |
| 14. | **Irina Ionescu** | **Lider Grup de lucru Diabet din ARPIM** |
| 15. | **Rodica Molnar** | **Asociatia Copiilor si Tinerilor Diabetici-Mureş** |
| 16 | Cristina Pricop | Sanofi Romania  |
| 17 | Hamza Andrei |  |
| 18 | Roberto Stan |  |
| 19 | Vasilica Macarie | Director Programe Asociația pentru Consiliere și Educație în Sănătate |
| 20 | Turturica Diana | Novartis Pharma Services Romania S.R.L |
| 21 | Irina Ionescu | Novo Nordisk România |
| 22 | Oana Păun | Novo Nordisk România |
| 23 | Mihaela Pantazi |

|  |
| --- |
| Boehringer Ingelheim RCV GMBH & Co KG Viena Sucursala Bucuresti  |

 |
| 24 | Alina Neagu | HotNews.ro |
| 25 | Delia Reurean Pintilie |  |
| 26 | Anca Pantea Stoian |  |
| 27 | Gabriela Chitac |  |
| 28 | Roxana Stoica  |  |
| 29 | Cornelia Bala |  |

Ca urmare a solicitărilor de participare la dezbatere, transmise pe e-mail, în data de 02.08.2023, la ora 10,58, a fost transmis solicitanților link-ul de conectare.

Ședința publică a fost deschisă de doamna secretar de stat Adriana Pistol care a menționat că participanților înscriși la dezbatere li se vor acorda cuvântul în ordinea transmiterii e-mailului de participare.

Doamna secretar de stat Adriana Pistol a dat cuvântul dnei prof. univ.dr. Gabriela Radulian care a subliniat că:

- au fost menținute cele 3 tipuri de instrumente de prevenție din lege, respectiv planul național de prevenție a diabetului zaharat, programe ale autorităților publice locale și programe implementate și finanțate privat.

- este necesară o abordare interdisciplinară atât de comunitatea medicală cât și a colegilor de la educație, asociațiilor de pacienți, mediul de business, autorități locală;

- asigurarea unei finanțări corespunzătoare care să asigure sustenabilitatea în contextual eliminării acelui prag de 15% din fondurile alocate prevenției

- organizarea Registrului de diabet și prediabet pentru urmărirea stării de sănătate a persoanelor aflate la risc, dar și pentru un management eficient al celor deja diagnosticați.

- transparentizarea datelor este fundamentală pentru ceea ce înseamnă utilizarea datelor raportate, pentru analiza și evaluarea acestora, asa cum rezulta din acest proiect iar accesul este permis doar Ministerului Sănătății și Institutului Național de Sănătate Publică. Este nevoie practic de acest registru, pentru optimizarea continuă a politicilor de sănătate și pentru urmărirea performanței medicale și, mai ales, creșterea calității vieții și implicit a îngrijirii persoanelor cu diabet zaharat.

Doamna secretar de stat Adriana Pistol menționează că trebuie sa fie mai concreți pe lege, astfel precizează că la art.14 se trecut că medicii, pe lângă Ministerul Sănătății și Institutul Național de Sănătate, pot consulta registrul. Utilizatorii și cei care încarcă informațiile au dreptul de a utiliza informațiile introduse, de a folosi statisticile introduse, etc.

Dacă mai sunt observații să fie transmise în scris, punctual, cu trimitere la articolele din proiect.

 Doamna secretar de stat Adriana Pistol a dat cuvântul dnei Irina Ionescu - l**ider Grup de lucru Diabet din ARPIM**, care a subliniat că:

- este important ca industria, asociațiile de pacienți, autoritățile publice locale să fie implicate în a oferi comunităților infrastructura adecvată pentru un stil de viață sănătos, de a avea prevenție, discuții, educație și screening cu ajutorul autorităților publice locale.

- referitor la art.10, această modificare simplifică și eficientizează prin realizarea unui plan, o comisie interministerială și toate entitățile care au responsabilități în prevenirea sau diagnosticarea precoce a bolilor pot să finanțeze aceste activități prevăzute în plan.

- eliminarea procentului sau stabilirea unei sume ar putea determina ca finanțarea planului să nu fie la fel de consistentă, deci observația este ca finanțarea să fie constantă, consistentă, sustenabilă și predictibilă, considerând că ar fi un bun reper prevalența diabetului și datele epidemiologice la nivel național legate de acesta.

 Doamna secretar de stat Adriana Pistol a dat cuvântul dnei Rodica Molnar de la Asociația copiilor și tinerilor diabetici Mureș care a subliniat că:

- este nevoie și de implicarea asociațiilor de pacienți pe lângă autoritățile locale pentru că și acestea pot derula proiecte de prevenție și de screening care să aibă ca rezultat final informarea și conștientizarea populației care să ducă la schimări comportamentale în rândul pacienților.

- expertiza și experiența asociațiilor de pacienți în cadrul acestor campanii este foarte importantă;

- să fie incluse toate categoriile de persoane, atât asigurate cât și neasigurate, persoane instituționalizate din centrele medico-sociale, de detenție, centrele de plasament.

- referitor la abrogarea art.19 unde se menționa faptul că în zonele care nu erau acoperite serviciile de către medicii de familie trebuiau ca aceste programe de prevenție să fie făcute de asistenții medicali comunitari sau de alte specialități, propune reanalizarea normei și revenirea asupra propunerii de abrogare a acesteia.

Doamna secretar de stat Adriana Pistol dă cuvântul dnei Carmen Ungureanu de la INSP cu privire la Programul de Sănătate:

- există alocări financiare consistente pentru prevenția factorilor de risc ai diabetului și pentru prevenția diabetului, inclusiv pentru screening de diabet adresat în mod specific și exclusiv categoriilor persoanelor vulnerabile și de asemenea vor exista prevederi importante în ghidurile solicitantului care se vor elabora și la care vă rugăm să luați parte.

- în cadrul proiectelor se pot elabora modele de buna practică și metode de implementare

- articolul a fost propus pentru abrogare pentru că acele categorii de specialiști nu pot contracta servicii în cadrul sistemului de asigurări sociale de sănătate și până se va găsi o soluție de utilzare a acestor specialiști și de a putea fi remunerați.

Doamna secretar de stat Adriana Pistol a dat cuvântul dnei Carmen Mihaela Bardoș care a subliniat că astfel se crează un cadru legal pentru realizarea planului care să cuprindă cât mai multe activități care să răspundă tuturor nevoilor părților implicate.

Doamna secretar de stat Adriana Pistol concluzionează că rolul ministerului este de a operaționaliza toate serviciile cu scop preventiv care au în vedere toate patologiile importante ale acestei populații, nevoie de prevenție, informare și educare cu atât mai mult cu cât factorii de risc pentru diabet sunt aceiași și pentru bolile cardiovasculare și oncologice, etc. Deci pachetul de servicii trebuie să fie integrat pentru a preveni mai multe patologii.

Doamna secretar de stat Adriana Pistol dă cuvândul dnei Anca Pantea Stoian care face unele precizări privind Planul și registrul.

Doamna secretar de stat Adriana Pistol a dat cuvantul reprezentantului CNAS care a facut unele precizări privind modificarea normelor de aplicare a contractului cadru.